Diari Oficial de la Generalitat Valenciana


Sumari del DOGV 4191, del 15-02-2002 (2002/1155)

Notificació al senyor Fernando Herrero Fandos. Recurs número 141/2001.
----------------------------------------------------------------------

### Dades del document

Número de DOGV
:   4191

Data del DOGV
:   15-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1155


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Fernando Herrero Fandos. Recurs número 141/2001. [2002/A1155]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor Fernando Herrero Fandos, carrer Pilar, 36, 4, 3r (12974 Vinaròs), la resolució del recurs d'alçada amb el número de referència interna R-141/2001.
  
Resolució
  
«Examinat el recurs d'alçada presentat pel senyor Fernando Herrero Fandos contra la resolució del Servei Territorial d'Arquitectura i Habitatge de Castelló, en l'expedient de sol·licitud per al reconeixement de subvencions de la Generalitat Valenciana per a l'adquisició d'un habitatge de protecció oficial número 12/1G/0073/94/138.
  
Antecedents de fet
  
1. L'expedient de construcció va obtindre la qualificació definitiva d'habitatges de protecció oficial, en data 7 de juny de 1996.
  
2. Constatat que existia un adquirent d'habitatge, amb contracte visat i Resolució 510 de data de 5 de novembre de 1996, i atés el temps transcorregut des de la qualificació definitiva, sense que el mencionat adquirent aportara la documentació necessària per al cobrament de la subvenció corresponent pel Servei Territorial d'Arquitectura i Habitatge de Castelló, mitjançant un escrit remés per carta certificada amb justificant de recepció de data 5 de març de 1999, el Servei Territorial d'Arquitectura i Habitatge de Castelló, va advertir expressament a l'interessat, segons el que disposa l'article 92 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú, que transcorreguts tres mesos sense aportar la documentació necessària per als tràmits de l'abonament de la subvenció de la Generalitat Valenciana, s'acordaria l'arxiu de les actuacions, mitjançant resolució que declara la caducitat del procediment.
  
Segons consta en el revers del justificant de recepció que hi ha en l'expedient, l'esmentada notificació va ser rebuda en data 5 de març de 1999.
  
3. A la vista de l'expedient, transcorregut àmpliament el termini de tres mesos concedit, sense que per l'interessat s'aportara cap documentació a l'expedient, el cap del Servei Territorial, en data 15 de febrer de 2000, va resoldre declarar la caducitat del procediment amb arxiu de totes les actuacions practicades en aquest.
  
La mencionada resolució va ser rebuda pel Sr. Fernando Herrero Fandos en data 23 de gener de 2001, segons queda acreditat en l'expedient.
  
4. En data 16 de febrer de 2001, la senyora Elisa Gascó Gil i el senyor Fernando Herrero Fandos van presentar sol·licitud per al reconeixement de subvencions de la Generalitat Valenciana (imprés normalitzat VPNC 12531) i part de la documentació necessària per al tràmit, entre aquesta, escriptura de compra de l'habitatge de data del 13 de desembre de 1996.
  
5. En data 28 de març de 2001, els interessats, presenten fora del termini per a recórrer, un escrit en què sol·liciten ?la revisió de l'expedient- i, que si bé no pot entendre's quant a la forma com a recurs, entenem interpretant en un sentit ampli el que disposa l'article 110 de la mencionada Llei 30/1992, que es tracta de la formalització d'un recurs d'alçada contra la resolució de caducitat de data 15 de febrer de 2000.
  
Fonaments de dret
  
1. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJ PAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
2. El que disposen els articles 107, 110, 114 i 115 de la LRJPAC, quant a l'admissió i tramitació del recurs d'alçada.
  
3. L'article 115 de la mencionada Llei 30/1992, estableix en l'apartat 1, que el termini per a la interposició del recurs d'alçada serà d'un mes computat, d'acord amb l'article 48.2 de l'esmentada llei, a partir de l'endemà de la notificació o publicació, transcorregut el qual, sense haver interposat el recurs, la resolució serà ferma.
  
4. En el cas que ens ocupa, examinada la documentació que hi ha en l'expedient, es comprova que el recurs va ser interposat fora de termini, per tindre entrada el 28 de març de 2001 i ser el justificant de recepció de la resolució de caducitat, de data 9 de febrer de 2001.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Declarar inadmissible el recurs d'alçada formulat pel senyor Fernando Herrero Fandos per haver presentat aquest fora de termini, i queda ferma i consentida la resolució del Servei Territorial d'Arquitectura i Habitatge de Castelló de data 15 de febrer de 2000.
  
Contra aquesta resolució que posa fi a la via administrativa, es podrà interposar un recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.»